CELEX: 22009D0090
Language: lt
Date: 1246579200000
Title: 2009 m. liepos 3 d. EEE jungtinio komiteto sprendimas Nr. 90/2009, iš dalies keičiantis EEE susitarimo 30 protokolą dėl konkrečių bendradarbiavimo statistikos srityje organizavimo nuostatų

22.10.2009   
            
            
               LT
            
            
               Europos Sąjungos oficialusis leidinys
            
            
               L 277/43
            
         EEE JUNGTINIO KOMITETO SPRENDIMAS
   
   Nr. 90/2009
   2009 m. liepos 3 d.
   iš dalies keičiantis EEE susitarimo 30 protokolą dėl konkrečių bendradarbiavimo statistikos srityje organizavimo nuostatų
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi:
   
               (1)
            
            
               Susitarimo 30 protokolas buvo iš dalies pakeistas 2008 m. birželio 6 d. EEE jungtinio komiteto sprendimu Nr. 75/2008 (1).
            
         
               (2)
            
            
               Europos įmonių ir prekybos statistikos modernizavimas turėtų būti grindžiamas 2008 m. gruodžio 16 d. Europos Parlamento ir Tarybos sprendimu Nr. 1297/2008/EB dėl Europos įmonių ir prekybos statistikos modernizavimo (EĮPSM) programos (2).
            
         
               (3)
            
            
               Todėl Susitarimo 30 protokolas turėtų būti iš dalies pakeistas siekiant, kad šis išplėstas bendradarbiavimas galėtų vykti nuo 2009 m. sausio 1 d.,
            
         NUSPRENDĖ:
   1 straipsnis
   Susitarimo 30 protokolas (po 3 straipsnio „Statistikos programos 2008–2012 m.“) papildomas šiuo straipsniu:
   
      „4 straipsnis
      Europos įmonių ir prekybos statistikos modernizavimas (EĮPSM)
      1.   Nuo 2009 m. sausio 1 d. ELPA valstybės dalyvauja 4 dalyje nurodytose Bendrijos programose ir veikloje.
      2.   1, 2 ir 3 tikslai bei susijusi metinių darbo programų veikla, kurią Komisija patvirtina pagal 4 dalyje nurodytą Europos Parlamento ir Tarybos sprendimą, laikoma svarbia EEE bendradarbiavimui statistikos srityje ir ELPA valstybės gali visapusiškai joje dalyvauti.
      3.   Nuo 2009 m. sausio 1 d. vadovaudamosi Susitarimo 82 straipsnio 1 dalies a punktu ir susijusiais finansiniais reglamentais ELPA valstybės finansuoja 75 % Bendrijos biudžeto 29 02 04 ir 29 01 04 04 eilutėse (Europos įmonių ir prekybos statistikos modernizavimas) nurodytos sumos.
      4.   Šiame straipsnyje minimas šis Bendrijos aktas:
      
                  —
               
               
                  
                     32008 D 1297: 2008 m. gruodžio 16 d. Europos Parlamento ir Tarybos sprendimas Nr. 1297/2008/EB dėl Europos įmonių ir prekybos statistikos modernizavimo (EĮPSM) programos (OL L 340, 2008 12 19, p. 76).“
               
            
   2 straipsnis
   Šis sprendimas įsigalioja kitą dieną po paskutinio pranešimo, kuris numatytas Susitarimo 103 straipsnio 1 dalyje, perdavimo EEE jungtiniam komitetui (3).
   Jis taikomas nuo 2009 m. sausio 1 d.
   3 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje, 2009 m. liepos 3 d.
      
         
            EEE jungtinio komiteto vardu
         
         
            Pirmininkė
         
         Oda Helen SLETNES
         
      
   
   
      (1)  OL L 257, 2008 9 25, p. 41.
   
      (2)  OL L 340, 2008 12 19, p. 76.
   
      (3)  Konstituciniai reikalavimai nenurodyti.